Apporteringsprøveregler for jagthunde - PDF
Download "Apporteringsprøveregler for jagthunde"
1 Apporteringsprøveregler for jagthunde Arkivfoto: Danmarks Jægerforbund. Kalø
2 Apporteringsprøveregler for jagthunde Uddrag af Dansk Jagthundeudvalgs Fælles markprøveregler for stående hunde Apporteringsprøveregler for jagthunde 32. Prøvens mål er at søge at højne jagthundenes standard i den vigtige del af dressuren, som omfatter apporteringen, og at animere hundeførerne til at arbejde mere med den del af dressuren, der ligger efter skuddet. 33. Stk. 1. Prøven deles i følgende discipliner: A. Apportering af duer på land. B. Apportering af hårvildt. C. Apportering af fuglevildt fra vand. Stk. 2. Som apporteringsemner anvendes tamduer, gråænder og kolde kaniner (vægt ca. 1,5-2,5 kg) aflivet senest dagen før prøven. Dommeren afgør, hvornår et apporteringsemne skal udskiftes. Stk. 3. Hvis der i disciplinen vand-apportering bruges duer, skal disse være tørre. Stk. 4. Reglement for apporteringsprøve for engelske og kontinentale racer findes som bilag 2 til dette kapitel.
3 34. Stk. 1. Organisationerne kan lade afholde det fornødne antal prøver årligt. Stk. 2. I prøven kan deltage stambogsførte jagthunde af alle jagthunderacer, se dog FMR 8, sidste punktum. [...på de af DJU s apporteringprøver, der afholdes af DJ, kan DJU dispensere fra stambogskravet]. Stk. 3. Organisationen har ret til at kræve medlemskab som forudsætning for deltagelse. Stk. 4. Prøvelederne, der udpeges af organisationen, drager omsorg for fremskaffelse af egnet terræn og træffer aftale med det fornødne antal autoriserede dommere. Stk. 5. Indskud til prøven fastsættes af Dansk Jagthunde Udvalg.
4 BILAG 2 A. 1. disciplin: APPORTERING AF DUER PÅ LAND Arkivfoto: Danmarks Jægerforbund. Kalø Fører og hund anbringer sig bag en afmærket startlinje, som føreren ikke må overskride under øvelsen (han/hun må dog bevæge sig fra side til side inden for afmærkningen). Hunden skal uden at være koblet ligge dæk eller sidde ved førerens side og må ikke berøres af denne, medens duer kastes og skud afgives. Hunden skal forholde sig rolig under udkast og skud. Når fuglekasteren i en bue er tilbage ved startlinjen, giver dommeren ved tegn hundeføreren tilladelse til at sende hunden af sted for apportering. Hunden skal i tilpas hurtigt tempo og inden for rimelig tid finde og hente duerne. Det er underordnet, hvilken af duerne hunden tager først. Duerne skal apporteres med et korrekt greb. Hunden skal siddende aflevere duerne i førerens hånd. Begge duer skal apporteres, for at hunden kan bestå. Det er tilladt hunden at bringe begge duer på én gang, dog trækkes der 1 point.
5 1. Forklaring til duebanen På tegn fra dommeren udkastes 50 meter fra startlinjen umiddelbart efter hinanden to duer, samtidig med at to skud afgives med 9 mm startpistol. Duerne kastes således, at de falder med en indbyrdes afstand af 20 meter. Nedfaldstedet skal markeres diskret med synlig afmærkning af forhåndenværende materiale (se skitsen), og således at duerne i forhold til hundens startplads falder i medvind eller sidevind. Straks efter udkast af duerne begiver kasteren sig tilbage til startlinjen. Terrænet skal være så tilpas loddent (vegetationshøjde ca. 30 cm), at hunden fra startstedet ikke har mulighed for at se de udkastede duer.
6 Arkivfoto: Danmarks Jægerforbund. Kalø B. 2. disciplin: KANIN APPORTERING Når kaninudlæggeren er vendt tilbage til startlinjen, giver dommeren ved tegn føreren tilladelse til at starte sin hund. Skud afgives ikke her. Ellers er startproceduren og øvrige forløb som under 1. disciplin.
7 1. Forklaring til kaninbanen 40 meter fra startlinjen udlægges en kanin i god lodden dækning, således at den er uset af hund og fører. Stedet markeres diskret med synlig afmærkning af forhåndenværende materiale, så kaninen lægges samme sted hver gang. Dækningen må dog ikke være højere eller mere tæt, end at hunden, når den befinder sig ved kaninen, er synlig, således at det kan bedømmes, om hunden uden tøven apporterer, forbigår, nusser kaninen eller lignende. Kaninudlæggeren skal, når han/hun går ud med kaninen, sørge for at holde denne så højt, at fært ikke afsættes. Vejen frem og tilbage lægges i en bue uden om den egentlige bane (se skitsen).
8 Arkivfoto: Danmarks Jægerforbund. Kalø C. 3. disciplin: APPORTERING AF FUGLEVILDT FRA VAND Startstedet afmærkes med to stokke eller lign., startlinjen, der afgrænser førerens bevægelsesfrihed til siderne. Stokkene anbringes i vandkanten med en indbyrdes afstand på ca. 10 m. På kommando fra føreren skal hunden villigt og uden tøven gå i vandet, svømme ud og inden for rimelig tid lade sig dirigere frem til fuglen, tage denne med et godt greb og så direkte som muligt svømme tilbage. Aflevering i førerens ww, mens hunden sidder på land bag startlinjen (se skitsen).
9 1. Forklaring til vandapportering Fører og hund anbringer sig bag startlinjen. På tegn fra dommeren kastes fuglen (her afgives intet skud), således at den falder ca. 30 meter fra hundens startplads på dybt og åbent vand og sådan, at hunden fra startlinjen har mulighed for at bemærke sig stedet, hvor fuglen falder (se skitsen). Straks efter udkastet træder kasteren væk fra bredden om muligt ude af syne for den startende hund.
10 D. Bedømmelse I hver af de tre discipliner har føreren ret til én gang at kalde sin hund af og helt tilbage til startlinjen og på ny at dirigere den ud. I hver disciplin gives karakter fra 0-10 point. For at bestå prøven kræves, at hunden har opnået mindst fem point i hver af de tre discipliner. E. Karakterskala Bestået: 10-9 point. udmærket 8-7 point. godt 6-5 point. acceptabelt Ikke bestået: 4-3 point mangelfuldt 2-0 point uantageligt Ved bedømmelsen tages hensyn til helheden og det idealbillede, man ønsker at se af en hund under apporteringen: 1. lyst og energi i et godt anlagt apportsøg i tilpas størrelse og fart, 2. bevidst søg ved næsens hjælp, 3. god kontakt til fører, således at det fremgår, at hunden er, veldresseret og villig lader sig dirigere, 4. spontan og korrekt apportering (greb) og korrekt aflevering, (siddende og i førerens hånd). Det er ikke afgørende, om disciplinen afvikles på 4, 5 eller 6 minutter. Så længe hunden søger energisk og lader sig dirigere i området, hvor apporteringsemnet ligger, skal den gives en rimelig tid, som dog ikke må være mere end 10 minutter, inden dommeren giver koblingsordre. F. Stambogsføring og præmier Resultatet af prøven bestået og opnåede points eller ikke-bestået registreres på præmielisten og indføres i hundens præmieregister i DKK. Opnåede point benyttes i forbindelse med afholdelse af racedyster samt tildeling af evt. ærespræmier og pokaler. Bortset fra skænkede ærespræmier uddeles der ikke præmier.
11 Vejledning til apporteringsprøvereglerne Ad 33. Stk. 2 Hvis der ved vandapportering bruges duer, skal det indskærpes, at der anvendes en tør due hver gang. Ad Bilag 2, A, B & C Dirigering af hund fra startlinjen med overdreven brug af tegn, fløjte eller tilråb kan kun medføre træk i point i øverste del af skalaen, men ikke dumpning, hvis ellers betingelserne er opfyldt. Dette gælder også for kanin- og vandapportering. Aflevering må først ske på dommerens ordre. For at opnå maks. point er det en betingelse, at apporteringen sker spontant, dvs. uden indgriben fra førerens side, når hunden har lokaliseret emnet. Det er herefter tilladt føreren at animere sin hund én gang til apportering, hvorved der tabes ét point. Ved yderligere animering til apportering dumper hunden. Dette gælder under hele afprøvningen. Ad Bilag 2, C Går hunden på vej ud i vandet et kortere stykke langs med land for derefter at svømme ud til fuglen, kan dette kun medføre pointtab, men ikke dumpning. Lægger hunden tilbageturen over land, medfører dette alene heller ikke dumpning. Ad Bilag 2, E Minus point gives for: 1. starturo (knaldapport), 2. manglende lyst og energi i søget, 3. dårlig kontakt til føreren og evne til at lade sig føre, 4. for stort anlagt apportsøg med lange afstikkere ud i terrænet, 5. animering én gang til apportering, efter at hunden har lokaliseret apporteringsemnet, 6. tøven og ulyst til at tage apporteringsemnet (roden og gnasken), 7. smider apporteringsemnet fra sig på vej tilbage til føreren,(forbedring af greb er tilladt, såfremt det gøres uden at lægge apporteringsemnet), 8. decideret dårligt greb (hoved, hale- eller vingefjer), 9. nægter at sidde ved aflevering, 10. apportkommando til hunden inden tilladelse fra dommeren, 11. overdreven brug af fløjte og tilråb, 12. begge duer bringes på én gang, 13. hvis hunden ikke afleverer siddende.
12 Desuden i vand: 14. trykker sig og viser ulyst til at gå ud i vandet, 15. hunden vender af sig selv om på halvvejen for at vende tilbage til land, 16. lægger tilbagevejen med fuglen over land, 17. stenkast for at lede hunden mod apporteringsemnet, En hund kan ikke bestå, hvis: 18. den er skudræd, 19. føreren animerer den til apportering mere end én gang, efter at den har lokaliseret apporteringsemnet, 20. den finder apporteringsemnet, men går fra det uden at tage det op 21. apporteringsemnet er groft beskadiget, 22. føreren overskrider startlinien, 23. aflevering af det apporterede emne sker før hunden er bag startlinjen. Molsvej Rønde Publikationen er udgivet af Rådgivning og Uddannelse, Danmarks Jægerforbund. Rådgivning og Uddannelse arbejder med vildtforvaltning, vildtbiologisk og jagtfaglig ekspertise samt jagtrelaterede aktiviteter. Afdelingen planlægger og udfører aktiviteter vedrørende jagtfaglige kurser og uddannelser, hunde, våben og skydning og vildt som råvarer. Endvidere varetager afdelingen Vildtforvaltningsskolen for Naturstyrelsen. December 2016, alle rettigheder forbeholdes.